— Да работы прыступяць 42 пачынаючыя педагогі. Летась, дарэчы, іх прыйшло 70. Сёлета пераважная большасць — гэта выкладчыкі нямецкай і англійскай моў. Пакуль ёсць вакансіі настаўнікаў матэматыкі, французскай мовы, фізічнай культуры і здароўя, а таксама выхавальнікаў з вышэйшай адукацыяй. Але да пачатку навучальнага года, мяркую, яны будуць закрыты. Хіба толькі застанецца дэфіцыт кадраў у дашкольных установах. Справа ў тым, што ў нас хапае выхавальнікаў з сярэдняй спецыяльнай адукацыяй, але нестае з вышэйшай. Яны зусім не ўступаюць адзін аднаму ў веданні сваёй прафесіі, але, як кажуць, рэаліі патрабуюць выхавальнікаў з дыпломам ВНУ. Чым больш такіх спецыялістаў, тым больш высокі прэстыж установы і ў цэлым сістэмы адукацыі раёна. З мэтай павелічэння колькасці выхавальнікаў з вышэйшай адукацыяй наша ўпраўленне штогод накіроўвае людзей на перападрыхтоўку альбо вучобу ў ВНУ. Летась гэта было адпаведна 10 і 5 педагогаў.